CELEX: 62012TN0392
Language: el
Date: 2012-09-03 00:00:00
Title: Υπόθεση T-392/12: Προσφυγή της 3ης Σεπτεμβρίου 2012 — Gavazza κατά ΓΕΕΑ — Commercialunione prima (LAVAZZA A MODO MIO)

27.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/29
            
         
      Προσφυγή της 3ης Σεπτεμβρίου 2012 — Gavazza κατά ΓΕΕΑ — Commercialunione prima (LAVAZZA A MODO MIO)
      (Υπόθεση T-392/12)
      (2012/C 331/56)
      Γλώσσα του δικογράφου της προσφυγής: η ιταλική
      
         Διάδικοι
      
      
         Προσφεύγουσα: Luigi Lavazza SpA (Τορίνο, Ιταλία) (εκπρόσωποι: A. Vanzetti, G.E. Sironi, M. Ricolfi και C.E. Mezzetti, δικηγόροι)
      
         Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
      
         Αντίδικος ενώπιον του τμήματος προσφυγών: Commercialunione prima Srl (Bresso, Ιταλία)
      
         Αιτήματα της προσφεύγουσας
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να κάνει δεκτή την προσφυγή και κατά συνέπεια να ακυρώσει την απόφαση του πρώτου τμήματος προσφυγών, της 26ης Ιουνίου 2012, στην υπόθεση R 124/2011-1, λόγω παραβάσεως του άρθρου 8, παράγραφος 1, στοιχείο β', του Κανονισμού 207/2009,
               
            
                  —
               
               
                  να απορρίψει την ανακοπή της Commercialunione Prima Srl κατά της επεκτάσεως σε επίπεδο Ευρωπαϊκής Ένωσης της υπ.αριθ. W00 943.981 διεθνούς καταχωρίσεως του σήματος «Lavazza a modo mio» και, κατά συνέπεια, να δεχτεί την εν λόγω επέκταση,
               
            
                  —
               
               
                  να καταδικάσει το ΓΕΕΑ στην απόδοση του συνόλου των δικαστικών εξόδων στα οποία υποβλήθηκε η Luigi Lavazza SpA.
               
            
         Λόγοι και κύρια επιχειρήματα
      
      
         Αιτούσα την καταχώριση του κοινοτικού σήματος: η προσφεύγουσα
      
         Σήμα προς καταχώριση: εικονιστικό σήμα «LAVAZZA A MODO MIO» για προϊόντα και υπηρεσίες των κλάσεων 11, 29, 30 και 43 — Επέκταση της υπ.αριθ. W00 943 981 διεθνούς καταχωρίσεως σε επίπεδο Ευρωπαϊκής Ένωσης
      
         Δικαιούχος του κατά τη διαδικασία ανακοπής αντιταχθέντος σήματος ή σημείου: Commercialunione prima Srl
      
         Αντιταχθέν σήμα ή σημείο: Εθνικά εικονιστικά σήματα «A MODO MIO», «la PIZZA A MODO MIO» και «A MODO MIO BIRRA & MUSIC», για υπηρεσίες της κλάσεως 42
      
         Απόφαση του τμήματος ανακοπών: το τμήμα έκανε εν μέρει δεκτή την ανακοπή
      
         Απόφαση του τμήματος προσφυγών: το τμήμα έλαβε υπόψη την παραίτηση από την αίτηση καταχωρίσεως του σήματος «LAVAZZA A MODO MIO» όσον αφορά την κλάση 43 και απέρριψε την προσφυγή κατά τα λοιπά
      
         Προβαλλόμενοι λόγοι: παράβαση του άρθρου 8, αρ.1, στοιχείο β' και του άρθρου 76, παράγραφος 1, δεύτερο εδάφιο του κανονισμού 207/2009